# Grosso mogul

Grosso mogul, o Il grosso mogul, o amb majúscules [Il] Grosso Mogul ([El] Gran Mogol), RV 208, és un concert per a violí en re major d'Antonio Vivaldi. El concert, de tres moviments, és una feina primerenca del compositor venecià. A mitjans de la dècada de 1710, Johann Sebastian Bach va transcriure el concert per a orgue (BWV 594), en do major. Una versió simplificada del concert per a violí, RV 208a, sense cadències, apareix en versions del manuscrit del concert RV 208, i amb un moviment central diferent; va aparèixer publicat cap el 1920 a Amsterdam formant part dels Concerts op. 7.

## Història

Aquest concert per a violí, RV 208, sobreviu en tres manuscrits:
* Una partitura autògrafa de Vivaldi, conservada a Torí.
* Una còpia de parts del concert, conservada en la Landesbibliothek Mecklenburg-Vorpommern Günther Uecker a Schwerin.
* Una altra còpia de parts del concert conservada a Cividale del Friuli.
El títol de Grosso Mogul apareix en el manuscrit de Schwerin, el qual és anterior a 1717. Segons Michael Talbot, el nom del concert possiblement pot ser relacionat amb el llibret d'òpera de Domenico Lalli Il gran Mogol', que havia estat representat a Nàpols l'any 1713. Versions posteriors d'aquest llibret apareixen en una òpera de Giovanni Porta, representada a Venècia el 1717, i en l'òpera Argippo de Vivaldi (RV 697) de 1730
Les còpies del concert de Schwerin i de Cividale del Friuli contenen dues variants amb cadències per a violí sense acompanyament, en el primer i últim moviments del concert. En la partitura autògrafa s'indica en quin lloc del concert es poden inserir les cadències, però no conté les esmentades cadències. Un manuscrit amb l'escrit sense les cadències deuria circular abans de 1713–1714, època en què Bach va transcriure la seva versió per a orgue sol (BWV 594).
Una versió primerenca del concert, RV 208a, fou compost probablement cap al 1712 o 1713. Aquesta versió té un moviment central diferent que la versió del concert RV 208. Sembla que Vivaldi no va fer cap supervisió de la col·lecció de concerts op. 7 que es van publicar al voltant de 1720 a Amsterdam per Estienne Roger, i en la que hi ha la versió antiga del concert RV 208a. Aquesta versió del concert no conté ni les cadències, ni una indicació on caldria inserir les cadències.

## Moviments

El concert està instrumentat per a violí solista, corda (dues grups de violins i una grups de violes), i baix continu. Consta de tres moviments:
* Allegro, en re major i compàs 2/2.
* Recitatiu: Grave, en si menor i compàs 2/2. Aquest moviment és interpretat pel violí solista acompanyat només pel baix continu.
* Allegro, en re major i compàs 3/4.

## Referències

* ↑ Brover-Lubovsky, 2008, p. 61.
* ↑ Talbot, 2011, p. 92, 211.
* 1 2 3 4 RISM No. 240005251
* 1 2 3 4 5 6 7 Talbot, 2011, p. 92.
* 1 2 3 Dirksen, 1992, p. 164.
* ↑ Heller, 1997, p. 73–74.
* 1 2 3 4 5 6 Rasch, 2017, p. 257.
* 1 2 3 4 5 Heller, 1997, p. 74.
* ↑ Il gran Mogol : drama per musica / di Domenico Lalli ; da rappresentarsi nel Teatro di S. Bartolomeo nel giorno 26. di desembre 1713 ; dedicato alla grandezza impareggiabile dell'Eccellentiss. signor conte VVirrico di Daun, vicerè, e capitan generale in questo regno di Napoli, &c. a la web de Trove.
* ↑ Carlo Antonio de Rosa marchese di Villarosa (1840). Memorie dei compositori di musica del regno di Napoli: raccolte dal marchese di Villarosa. Naples: Stamperia reale, p. 110.
* ↑ Talbot, 2011, p. 25, 92.
* ↑ RISM No. 212008590
* ↑ Mus.2444-F-1 a la web de Saxon State and University Library Dresden
* ↑ Freeman, Daniel E. (1995). "Antonio Vivaldi and the Sporck Theater in Prague", pp. 117–140 in Janáček and Czech Music: Proceedings of The International Conference (St. Louis 1988). Pendragon Press. ISBN 094519336X, pp. 122, 129.
* ↑ Heller, 1997, p. 73.

## Fonts

* Brover-Lubovsky, Bella. Tonal Space in the Music of Antonio Vivaldi. Bloomington: Indiana University Press, 2008. ISBN 978-0-253-35129-6.
* Dirksen, Pieter. «The Background to Bach's Fifth Brandenburg Concerto». A: The Harpsichord and its Repertoire: Proceedings of the International Harpsichord Symposium, Utrecht, 1990. Utrecht: STIMU Foundation for Historical Performance Practice, 1992, p. 157–185. ISBN 9072786033.
* Heller, Karl. Antonio Vivaldi: The Red Priest of Venice. Hal Leonard, 1997. ISBN 1574670158.
* Rasch, Rudolf. «La famosa mano di Monsieur Roger: Antonio Vivaldi and his Dutch Publishers». A: Vivaldi. Routledge, 2017, p. 241-290. ISBN 9781351537315.
* Talbot, Michael. The Vivaldi Compendium. Boydell Press, 2011. ISBN 9781843836704.

## Enllaços externs

* Concert per a violí en re major, RV 208 (Vivaldi), Concert per a orgue en do major, BWV 594 (Bach), Dotze concerts, op.7 (Vivaldi): Partitures lliures a l'IMSLP.
* Concert III en do major (BWV 594) per a flauta & corda Arxivat 2018-06-27 a Wayback Machine.
* Concert per a violí en re major RV 208a: Partitura a la web de MuseScore